आधा घंटा मुकाबला कर मूक-बधिर पहलवान बराबरी पर रहा
बुरहानपुर | बुधवार को नेहरू स्टेडियम पर कुश्ती का आम दंगल हुआ। इसमें पंजाब से आए मूक-बधिर सुमित पहलवान ने प्रतिद्वंदी से आधा घंटा मुकाबला किया। बराबरी में रहा। स्पर्धा में 35 कुश्तियां हुई। शाम 4 बजे से रात 8.30 तक स्पर्धा हुई। पंजाब के मूकबधिर सुमित पहलवान और दिल्ली के विकास कुमार पहलवान के बीच टक्कर आकर्षण का केंद्र रही। दोनों के बराबरी में रहने पर सुमित को 12 हजार और विकास को 10 हजार रुपए का इनाम दिया गया। बुरहानपुर के सोहेल पहलवान और इंदौर के दीपू जाट के बीच 20 मिनट स्पर्धा हुई। 6- 6 हजार रुपए का इनाम दिया गया। बुरहानपुर के सोनू पहलवान और बड़वाह के रूपेश पहलवान के बीच स्पर्धा में सोनू की जीत हुई। बुरहानपुर के नदीम पहलवान और इंदौर के दारासिंह पहलवान के बीच स्पर्धा में नदीम पहलवान की जीत हुई। स्पर्धा गुलाम मुस्तफा पहलवान, रहीम पहलवान, प्रवीण यादव, नंदू पहलवान सहित अन्य की ओर से हुई। कार्यक्रम में महापौर अनिल भोसले, संजू चौकसे, हर्षित ठाकुर, हर्षवर्धनसिंह चौहान, अमर यादव उपस्थित थे।
hin_Deva hin_Deva